
Aumento di pensioen di behes pa hende grandi entrante 1 di januari 


Dia 31 di augustus Min- 
ister Dangui Oduber a 
anuncia aumento di uit- 
kering di pensioen di bie- 
hes den cual a splica cu 
aña 2020 y aña 2021 tabata 
e añanan di mas dificil den 
historia pa pais Aruba. 


Pandemia Covid-19 a pone 
retonan grandi pa Aruba 
como pais pero hunto den 
union pais Aruba a surpasa 
tur. Ora nan a kere cu situa- 
cion lo bira miho e guera na 
Ukraina a cuminsa y esaki a 
conduci na inflacion rond 
mundo y factornan externo 
cu tin hopi influencia riba 
Aruba. 
Como minister encarga cu 
SVb, naturalmente tin cu 
pensa riba e grandinan y con 
pa yuda nan den e presion cu 
inflacion a trece cune pa nan. 


No obstante tur e retonan di 
aña 2022, minister a indica cu 
“e aña aki ta uno excepcional 
pa nos turismo y economia. 
E recuperacion rapido di nos 
turismo y economia ta bay- 
endo bon”. 
Aruba ta surpasando nivelnan 
di aña 2019 cual tabata un di 
e miho añanan pa pais Aru- 
ba. Unda economia lo crece 
cu double digits e aña aki. E 
prome kwartaal di e aña aki 
Banco Central a publica cu 
Aruba su economia a crece 
cu 16.2%. Primanan ricibi pa 
e prome 6 lunanan di e aña 
aki, a conoce un aumento di 
12.2%. Tur esaki a conduci cu 
tin espacio pa ahusta uitker- 
ing di pensioen di biehes. 


Igualmente minister Oduber 
a señala cu nan tabata den es- 
pera di e cifranan oficial di 
CBS na e momento ey, pa 
loke ta inflacion pero a tuma 
e decision caba pa adapta e 
pensioen di behes entrante 
1 di januari 2023 cu minimo 
3%. Segun ley, gobierno por 
adapta e pensioen cu maximo 


di e aumento den indice di 
prijs di consumo midi di 1 di 
september 2021 pa 31 di au- 
gustus 2022. 
Proyeccion di SVb ta cu e in- 
dice di prijs durante e perio- 
do menciona lo ta entre 4.1 
pa 5.4%. Na e momentonan 
aki por indica cu lo ta respon- 
sabel un aumento di minimo 
di 3%. Si e desaroyo den e 
fondo mehora mas ainda, lo 
por aumenta algo mas. 


Ayera, medionan local a haya 
un comunicado unda ta indi- 
ca cu e cifra di esaki a aumen- 
ta na 5% “cu e aumento di 5% 
aki tur nos pensionadonan cu 
ta parehanan casa lo haya un 
aumento di 98 florin pa luna 
y pa pensionadonan soltero 
esaki ta un aumento di 58 flo- 
rin pa luna”, e comunicado ta 
indica. 


Di biaha reaccionnan a bin 
dilanti riba rednan social 
unda usuarionan di Face- 
book e cual nan a indica esaki 
como un bon noticia y cu 
esey lo yuda un tiki pa paga 
un cu otro gasto. 


Tempo pasa, na aña 2019 
den un conseho di minister 
riba proposicion di minister 
Oduber tambe a dicidi di au- 
menta e pensionnan di behes 
den e siguiente forma en- 
trante 1 di januari 2020: den e 
tempo ey e pensioen pa solt- 
ero tabata wordo aumenta di 
1.132 pa 1.157 florin, pensio- 
en pa pareha tabata aumenta 
di 1.906 pa 1.948 florin, pen- 
sioen dividi pa pareha tabata 
aumenta di 953 pa 974 florin, 
e pensionnan pa huerfano y 
viudo tabata keda adapta cu e 
mes un porcentahe. 

A celebra Dia Internacional di Migrante 


Na december di aña 2000, 
Asamblea General di Na- 
cionnan Uni a proclama e 
Dia Internacional di Mi- 
grante e cual ta celebra 
cada aña den riba e fecha 
18 di december. E mesun 
dia aki na 1990, Asamblea 
a adopta e Convencion 
Internacional riba protec- 
cion di derecho di tur tra- 
hado migratorio y di nan 
famia. 


Den ultimo añanan, conflic- 
tonan, insiguridad y efec- 
tonan di cambio climatico a 
contribui den gran medida na 
un movemento forsoso den e 
paisnan of a traves di e fron- 
teranan. Mas di 59 miyon 
persona a wordo desplasa te 
na final di aña 2021. 


Aunke nan tin motibonan 
di diferente cu ta obliga nan 
pa nan desplasamento, mi- 
grantenan y personanan des- 
plasa ta entre e gruponan mas 
vulnerabel y marginalisa di 
e sociedad, cu pa hopi biaha 
ta wordo exponi na abuso y 
explotacion. Nan tin acceso 
limita na servicionan esencial, 
incluyendo cuido di salud y 
nan mester enfrenta agresion 
di xenofobia y stigmatisacion 
pa via di publicacion di noti- 
cianan falso. 


Ademas, hopi trahado mi- 
grante ta haya trabounan 
temporal, informal of sin 
proteccion, lo cual ta expone 
un riesgo mayor di insiguri- 
dad ademas di explotacion di 
parti di doñonan di trabou cu 
ta paga nan menos debi cu 
nan no tin documentonan 
legal. 


Debi na e falta di rutanan 
migratorio sigur y regular, 
miyones persona ta continua 
haciendo nan biahenan peli- 
groso aña pa aña. For 2014, 
mas di 50.000 migrante a 
perde nan bida den e rutanan 
migratorio na henter mundo. 


Sinembargo, 
migrantenan 
a demostra ta un fuente di 
prosperidad, innovacion y 
desaroyo sostenibel pa e pais- 
nan di transito y na unda nan 
ta yega. Nan contribucion fi- 
nanciero a traves di remesa ta 
ofrece un ayudo pa nan famia 
y ta stimula e mercadonan 
local, specialmente pa e pais- 
nan cu ta conta cu poco y 
mita di nan entrada. Nan rol 
den mercado laboral ta sigui 
valioso, manera a wordo evi- 
dencia den e prome linea di 
contesta na pandemia di Co- 
vid-19, nan conocemento y 
capacidad a contribui den un 
medida grandi na e desaroyo 


di comunidadnan resiliente. 


Fortalece e contribucion di 
e migrantenan na un de- 
saroyo sostenibel ta rekeri 
di esfuersonan colectivo pa 
mehora e gobernacion di 
migracion y pa aborda e de- 
safionan cu migrantenan ta 
enfrenta. Pacto Mundial pa 
un Migracion Sigur, Ordena 
y Regular (GCM) ta ofrece 
e oportunidad y orientacion 
necesario pa actualisa e mobi- 
lidad humano y pa probecha 
oportunidadnan cu ta wordo 
presenta. 


Den e Dia Internacional di 
Migrante y tur dia, Interna- 
tional Organization for Mi- 
gration (IOM) ta reafirma 
nan compromiso di promove 
un gestion humano y ordena 
di migracion na beneficio di 
tur, incluyendo e comuni- 
dadnan di origen, di transito 
y di destino di e migrantenan. 


For di epocanan antiguo, e 
ser humano ta den un con- 
stante transito. Algun perso- 
nanan ta wordo desplasa pa 
trabou of oportunidadnan 
economico nobo, pa nan 
reuni cu nan famia of pa stu- 
dia. Otronan ta bay pa scapa 
di conflictonan, persecucion, 
terorismo, violacion of abuso 
di derechonan humano. 


Actualmente, e number di 
persona cu ta biba na otro 
pais unda nan no a nace ta 
mayor cu nunca. Segun rap- 
port tocante migracion na 
mundo di 2020 di IOM te 
na juni di 2019 tabata calcula 
cu e number di migrante in- 
ternacional tabata di casi 272 
miyon na henter mundo, 50 
miyon mas cu na 2010. 


Ken ta un migrante? 
IOM ta defini un migrante 
como cualkier persona cu ta 


desplasa of a wordo desplasa, 
a traves di un frontera inter- 
nacional of den un pais, pafo 
di su luga habitual di residen- 
cia independiente door di: 
situacion huridico, caracter 
boluntario of imboluntario di 
desplasamento, causanan di 
desplasamento of duracion di 
nan estadia. 
Agenda di desaroyo sosteni- 
bel pa prome biaha ta recon- 
oce e contribucion di migra- 
cion na desaroyo sostenibel, 
11 di 17 obhetivo di desaroyo 
sostenibel ta contene metan- 
an y indicador cu ta adecua pa 
migracion of desplasamento, 
e principio basico di e agenda 
ta “pa no laga ni un hende 
atras” y esaki ta inclui e mi- 
grantenan. 


Accion Mundial 
E desplasamento grandi di 
refugiado y migrantenan ta 
afecta tur Estado Miembro- 
nan di Organisacion di Na- 
cionnan Uni (ONU), pa loke 
ta necesario estrecha e coop- 
eracion entre nan y establece 
un asignacion di responsabi- 
lidad. Dia 16 di september 
2016 Asamblea General di 
ONU a acoge e Cumbre di 
ONU tocante 
Refugiadonan y Migrantenan 
cu e fin di uni e paisnan cu 
un enfoke mas humanitario y 
coordina, den e Cumbre aki, 
Secretario General a prepara 
un rapport cu ta yama “Den 
condicionnan di siguridad y 
dignidad: Respuesta na e des- 
plasamentonan grandi di re- 
fugiado y migrantenan” cu ta 
conta cu recomendacion den 
materia di migracion. 


Durante e Cumbre aki, Es- 
tadonan Miembro di Na- 
cionnan Uni a adopta un 
conhunto di compromiso- 
nan, conoci como Declara- 
cion di New York pa Refu- 
giado y Migrantenan cu ta ex- 


presa e boluntad politico di e 
dirigentenan mundial di salba 
bidanan, protege derechonan 
y comparti e responsabilidad 
na escala mundial. 


E declaracion aki ta recon- 
oce e contribucion positivo 
cu migrantenan ta haci na 
desaroyo sostenibel y ta nan 
a compromete nan mes pa 
protege e siguridad, dignidad 
y derechonan humano, ade- 
mas di libertad fundamental 
di tur migrante, independi- 
entemente di nan status mi- 
gratorio. 


Actualmente, e dos grupo 
di migrante y refugiado mas 
grandi ta di nacionalidad 
Venezolano y Sirio, segun e 
Plataforma Regional di Coor- 
dinacion Interagencial pa Re- 
fugiado y Migrante di Vene- 
zuela (Plataforma R4V) nan a 
publica nan cifranan reciente 
dia 12 di december unda nan 
ta indica cu tin 7.131.435 mi- 
grante y refugiado Venezola- 
no rond di mundo, 5.986.946 


ta concentra na paisnan di La- 
tino America y Caribe. 
Pa loke ta trata esun di Siria, 
segun United Nations High 
Commisioner for Refugees 
(UNHRCR) 6.2 miyon Sirio 
a wordo desplasa den nan 
mesun pais, nan a bandona 
nan hogar pa via di e guera, 
tin 5.6 miyon refugiado Sirio 
rond di mundo y 13 miyon 
persona mester di ayudo hu- 
manitario na e pais aki. 


Na Aruba, Dia Internacional 
di Migrante a wordo celebra 
pa fundacionnan como Fun- 
dacion Venearuba Solidario 
diabierna 16 di december na 
Centro di Bario Playa Pabao 
cu e participacion di IOM y 
Aruba Adventist Academy 
unda e personanan a com- 
parti un dia diferente y den 
famia, igualmente a sucede 
na Visstraat den centro di 
Oranjestad caminda Sticht- 
ing Rancho a celebra e dia 
aki cu un Fiesta Tipico den 
Bario Rancho cu gruponan di 
musica local y tipico cu benta 

Na porta di 2023 
Ekipo di Latino America a reuni cu socionan na Aruba 


Como parti di A.T.A. su 
strategia, tin varios mo- 
mento durante aña unda 
ta reuni cu socionan di 
Aruba, como tambe ekipo 
di A.T.A. den e merca- 
donan. 


Recientemente a tuma luga 
e ‘Latin American Marketing 
Update Meeting’, unda cu a 
presenta mas detaye di e plan 
y obhetivo pa 2023 na socio- 
nan local. 


E reunion a tuma lugar na 
Hyatt Place Aruba Airport, 
caminda cu a duna un pre- 
sentacion extenso di kico lo 
por spera pa 2023 den e plan 
di mercadeo pa Aruba. Esnan 
presente por a presencia al- 
gun idea nobo y otronan ‘out 
of the box’ pa mercadea e isla 
di Aruba den exterior y asina 
atrae aun mas bishitante pa 
nos isla. 


E mercado di Latino America 
a tarda un poco mas pa habri 
bek despues di pandemia 
den comparacion cu Norte 
America y Europa, pero mes- 
ter bisa cu e recuperacion ta 
andando pa e mercado aki 
tambe. Te cu November por 
wak un recuperacion di 76% 
den cantidad di bishitante for 
di Latino America compara 
cu na 2019, pues ta premira 
cu e recuperacion aki lo sigui 


ya cu e mercado ta indica cu 
e demanda t’ey. E recupera- 
cion principal na e momento 
aki ta for di Colombia unda 


cifranan ta indica cu ta prac- 
ticamente yegando na e nivel 
di 2019 bek. 


A probecha di tin tur so- 
cio hunto pa gradici tur cu 
a duna nan cooperacion pa 
e recuperacion y a duna un 


certificado special na algun di 
e socionan cu mas a produci 
pa e mercado pero tambe cu 
a participa den diferente ini- 
ciativa di e mercado y tawata 
presente y interesa pa sigui 
crece e mercado aki. Pa loke 
ta trata hotelnan a reconoce 
Brickell Bay Beach Club & 
Spa, Barcelo Aruba, Eagle 
Aruba Resort & Casino, RIU 
y Holiday Inn Aruba. Tambe 
a reconoce De Palm Tours 
den e area di actividad. 


Danki na tur socio cu ta apoya 
e mercado di Latino America, 
esaki sigur ta haci e strategia 
di diversificacion posibel. Pa 
2023 A.T.A. lo sigui enfoca 
riba diversificacion di bishi- 
tante pa asina tin un distri- 
bucion sano di bishitante di 
diferente region. 


Segun Minister Arends, den 2023 lo inverti den un Animal Control Department 


Siman pasa Minister di 
Transporte, 
Integridad, 
Naturalesa y Asuntonan 
di Adulto Mayor, Ursell 
Arends, a anuncia e cam- 
paña di microchipping pa 
mascotanan pa yuda com- 
bati e problema di cacho 
y pushi ariba caya. E tema 
aki ta uno cu pa hopi aña 
a wordo discuti, special- 
mente e falta di espacio 
pa e cachonan cu wordo 
removi di caya. 


Durante e conferncia di pren- 
sa Minister Arends a señala 
cu e ta na altura di e problema 
cu e cantidad grandi di ca- 
chonan riba caya ta causa den 
hopi bario na Aruba. Pero 
ademas di e problema aki, y 
aunke por rescata e cachonan 
for di caya, e espacio cu tin pa 
e bestianan aki ta hopi limita. 


Centro di Control di Cacho 
(CCC) ta caminda cu cacho- 
y pushinan ta wordo hiba ora 
cu nan wordo rescata for di 
caya y no tin doño. Na CCC 


tin espacio pa un total di ocho 
cacho, segun Minister ta in- 
forma, tin espacio pa pup- 
pies tambe y tin espacio hopi 
limita pa pushi. “Den mi 
paraceer e no ta e forma mas 
humano tampoco pa atende 
pa loke ta trata e pushinan”, 
el a agrega. 


Mirando e situacion grave di 
esapcio pa e bestianan aki el a 
menciona cu den presupues- 
to 2023 tin fondonan aloca pa 
asina Gobierno di Aruba por 
inverti den un Animal Con- 
trol Department. 


“Esey ta e pasonan cu nos 
ta bay tuma tambe pa me- 
hora unda e cachonan aki ta 
wordo ubica na momento 
cu nan wordo gara y removi 
for di riba caya. Mi sa cu e 
problema ta den hopi bario, e 
ta un problema pa añas caba 
y nos ta cuminsa atende cu 


esaki di un forma agresivo 
aworaki”, Minister Arends a 
remarca. 


Cu e campaña di microchip- 
ping, el a splica, cu nan ta 
spera cu e por yuda mini- 
malisa e cantidad di cachonan 
riba caya usando informacion 
cu lo yuda localisa e doñonan 
di e cachonan cu ta riba caya 
cu si tin doño. “Mi ta spera cu 
comunidad por compronde e 
stapnan aki cu ta wordo tuma 
y en bes di duna resistencia 
colabora y mantene nan ca- 
cho den cura.” 


El a resalta cu aworaki unabes 
cu e cachonan wordo mi- 
crochip, nan por wordo hiba 
back na nan doño mas facil. 
El a comenta cu hopi biaha 
cachonan cu ta wordo encon- 
tra den e bario mes nan ta na 
altura cu e cacho tin doño, 
pero ta dificil pa localisa e 
doño. Cu microchip lo bira 
mas facil pa hiba e cacho back 
na e famia cu e ta pertenece. 

Kidpreneur Bazaar 2022 tabata un exito 


Diasabra 
den 
oranan 
di atardi a tuma luga e 
evento di ‘kidpreneur ba- 
zaar’ riba Plaza Daniel 
Leo. E evento aki a wordo 
organisa pa Idea (Inicia- 
tiva pa Desaroyo di Em- 
peresa Arubianno) cu e 
meta pa desaroya e idea 
di muchanan y duna nan e 
oportunidad di ta comer- 
ciante pa un dia. 


Louella Croes, trahado di 
Economishce Zaken den e 
unidad di Idea, a splica cu e 
kidpreneur bazaar a cuminsa 
cu un proyecto pa muchanan 
for di aña 2018 pa e kidpre- 
neur cu ideanan grandi. 


E ta un proyecto cu ta wordo 
duna na tur e traimerdianan 
na Aruba y durante e proyecto 
e muchanan a haya diferente 
tayer den diferente ramo, 
manera agricultura, innova- 
cion, canto y baile, pintamen- 
to entre otro pa asina siñanan 
cu algun dia nan por traha 
algo cu nan por bende. 


Croes a sigui splica cu cada 
aña despues di e proyecto 
‘kidpreneur with big ideas’ 
na e traimerdianan, nan a 
organisa e kidpreneur bazaar 
den fin di aña pa nan. Duu- 
rante full e aña cu nan a haya 
workshop nan por a prepara 
nan producto pa bende na e 
kidpreneur bazaar. 


“Esaki ta e di tres edicion di 
e kidprenuer bazaar. Prome 
tabata na 2018, despues 2019 
y e aña aki nos a hacie atrobe. 
Dus ta muchanan cu a bay 
nos proyecto di kidpreneur 
with big ideas y otro nan cu 
a bay kidsbiz market”, Croes 
a indica. 


Kidsbiz market ta un otro 
proyecto di Idea enfoca pa 
e muchanan cu no ta bay 
traimerdia pa asina nan tam- 
be por atende e tayernan du- 
rante vakantie grandi di scol 
of vakantie den october. 


Croes a conta cu kidpreneur a 
cuminsa eigenlijk cu obranan 
di arte y cos cu e muchanan 
mes ta traha, pero e idea tras 
di e proyecto ta pa e mucha 
sinti cu e por ta un comer- 
ciante pa un dia. Aworaki nan 
por bin tambe cu cosnan cu 
por ta nan no ta usa mas na 
cas cu ta den bon condicion y 
bende esakinan tambe nan e 
kidpreneur bazaar. 


“E meta ta pa e muchanan 
sinti con e ta pa por bende y 
haya su placa, con e por gana 
placa”, Croes a agrega. 


Jenay Peterson di 11 aña di 
edad ta un di e muchanan cu 
tabata presente bendiendo 
su producto, slijm. “Slijm ta 
hopi bon pa bo y e ta manera 
un stress reliever y e ta leuk 
pa hunga cune. Mi tin dos 
diferente tipo di slijm, un cu 
ta fluffy y un cu ta cloud. Mi 
ta haya tur dos hopi bon”, el 
a conta 


Cleintenanan por a yega na 
Jenay su mesa y bis’e ki color 
nan kier, e ta pone e color den 
e slijm y si nan kier toppings 
nan por agrega esaki tambe y 
Jenay ta entrega nan e slijm 
full cla. 


Otro hoben cu a participa 
den e bazaar ta Layla El Ja- 
bakhanju di 15 aña. Layla 
tabata bende diferente cos 
dushi, manera oreo cubri cu 
chuculati, buscuchi di sucu, 
donuts di bolo, brownies, 
hot chocolate bombs, rice 
kirspies, entre otro treat cu e 
mes ta traha. 


Loke e tabata bende, Layla a 
indica, ta un tiki di e gran var- 
iedad cu e tin normalmente 
den su menu. El a sigui conta 
cu el a cuminsa traha cos di 
dushi ora cu e tabatin 11 aña, 
pero den luna di juli otro aña 
e ta cumpli dos aña cu e ta 
oficialmente un negoshi cu ta 
bende cos dushi. 


Henn Jethwani di 10 aña ta- 
bata bendiendo cadena, arm- 
band y renchi di horea cu e 
mes ta diseña y traha, algo 
cu ta mas cu un hobby pa e 
hobencita. “Den futuro mi 
lo gusta pa haci esaki mi ne- 
goshi”, el a bisa. 
Otro hoben cu tabata presen- 


te na e kidpreneur bazaar ta- 
bata Javon Romney di 14 aña. 
Javon tabata bende cuadranan 
cu su mes a pinta. El a conta 
cu el a cuminsa pinta na un 
edad jong y el a bay les di 
pinta, el a stop di pinta pa un 
rato, pero aworaki el a cum- 
insa back. 


Javon tabatin diferente cuadra 
y varios di nan tabata inspira 
ariba e naturalesa y beyesa di 
Aruba. 
Otro di su cuadranan ta- 
bata un pintura cu el a traha 


pa un proyecto pa scol pa e 
‘project week’ durante cual e 
topico di e proyecto aki tabata 
cushina Filipino. “Mi a pinta 
e cuadra pa scol y ami y mi 
grupo a gana un premio pa 
esey tambe”, el a conta. 


Un publico grandi a atende 
e kidpreneur bazaar y tabata 
cumpra e diferente arte, ob- 
ranan di man, cos dushi cu e 
muchanan tabata bende y asi- 
na nan tabata demostra nan 
apoyo pa e futuro comercian- 
tenan aki. 

Minister Endy Croes Y Minister Glenbert Croes a reuni cu representantenan di Aruba Food 
& Beverage Association 
Aplicando habilidadnan di siglo 21 ta mehora calidad di 
Enseñansa 
Recientemente, Minister 
Endy Croes y Minister 
Glenbert Croes a reuni cu 
Fernando Dirksen, Caroli- 
na Raven y Natalie Moore 
di Aruba Food & Bever- 
age 
Association 
(AF& 
BA). E representantenan 
di AF&BA a comparti nan 
inkietud cu Minister di 
Enseñansa y Minister di 
Labor. 


Segun un comunicado di 
prensa, a dialoga tocante e 
carencia cu tin den e area 
gastroeconomico. Segun e 
representantenan di AF&BA, 
ta hopi complica pa haya em- 
pleado responsabel y prepara. 
AF&BA ta pasiona pa yuda y 
ta desea di traha den ekipo pa 
soluciona e problema. Min- 


ister di Enseñansa a señala 
cu un di e solucionnan pa 
resolve e problema aki ta e 
proyecto Plataforma di Ense- 
ñansa y Labor (PEL), unda 
cu ta educa e studiantenan 
na e necesidad di mercado. 
Banda di esaki, Minister di 
Enseñansa a indica cu Open- 
bare Avondleergangen Aruba 
(OAA) por ta otro alternativa, 


mirando cu e ta dirigi riba 
cierto ofishi. 


Ademas di esaki, Minister 
Glenbert Croes a duna in- 
formacion di un proyecto di 
Enseñansa pa Empleo cu ta 
planea pa inicio di aña 2023. 


Fuera di esaki, a dialoga 
brevemente tocante e “mind- 


set” di nos localnan. E rep- 
resentantenan 
di 
AF&BA 
a trece algun sugerencia pa 
mehora e calidad den ense- 
ñansa. Minister Endy Croes 
ta aprecia e bishita di e repre- 
sentantenan AF&BA, cual ta 
profesionalnan pasiona y en- 
tusiasma pa traha di un forma 
colaborativo. 
Finalmente, Mandatario di 


Enseñansa a compromete di 
reuni mas frecuente cu e rep- 
resentantenan di AF&BA y ta 
pone enfasis riba e importan- 
cia pa aplica e habilidadnan 
di Siglo 21, cual ta colabora- 
cion, comunicacion creativi- 
dad y pensamento critico. Di 
e forma aki, hunto busca un 
solucion pa resolve e prob- 
lemanan 


Arubahuis presente na despedida pa dominee Hessen 


Na de Koningskerk na 
Amsterdam a tuma lugar 
diasabra 17 di december 
un servicio pa tuma des- 
pedida di dominee Hein 
Hessen, cu ariba 10 di de- 
cember a fayece na edad 
di 90 aña. Entre e person- 
anan presente den e misa 
tabata tin un delegacion 
di Arubahuis encabesa pa 
directora a.i. drs. Glenda 
Hernandez. 


Durante di e servicio Sra. 
Hernandez den nomber di 


Arubahuis a hiba palabra 
unda el a bisa cu Aruba ta 
hopi agradecido na dominee 
Hein Hessen pa tur loke el a 


nifica pa Aruba. “Nos con- 
oce dominee Hessen como 
predicante pa misa Protes- 
tant na Piedra Plat. Tambe el 


a duna les di godsdienst na 
Colegio Arubano. Despues 
cu el a baha cu pensioen el a 
bin biba na Hulanda, unda pa 
hopi aña tabata studiemen- 
tor pa studiante Arubiano. 
Tambe Sr. Hessen a traha 
na Arubahuis y tabata duna 
sosten na e personal door di 
controla carta y notanan riba 
Hulandes,” asina Sra. Her- 
nandez a bisa. 


Tambe e directora di Aruba- 
huis a conta cu ela papia cu 
personal y otro studiemen- 


tornan a bin compronde cu 
Sr. Hessen tabata un persona 
hopi keri, respeta y nan tabata 
tin masha aprecio pe. 


Finalmente Sra. Hernandez a 
desea esposa, yiunan, nieto- 
nan y demas famia di domi- 
nee Hessen hopi forza den 
e dianan aki y cu Sr. Hessen 
sosega na Paz. 


E potretnan ta cortesia di 
Arubahuis. 


Prome Minister Evelyn Wever-Croes: 
Proceso pa restructura aparato gubernamental a cuminsa 


E meta di gobierno ta pa 
restructura e aparato gu- 
bernamental, pa e bira 
uno mas eficiente, mas 
agil y mas automatisa. Pa 
asina reduci e gastonan 
di personal di gobierno y 
fortifica calidad. Gabinete 
Wever-Croes ta preparan- 
do pa esaki ya algun luna 
caba den cuadro di e land- 
spakket y palabracionnan 
cu Hulanda. 


Den e cuadro aki a cuminsa 
e procedura pa destaho di e 
trabounan. E destaho ta tuma 
lugar segun reglanan di des- 
taho Hulandes mirando cu ta 
Hulanda ta cubri e gastonan. 
Aruba lo keda e pais respon- 
sabel pa e trayecto. 
Lo tene cuenta cu e cuadro 


dentro di cual lo restructura, 
lo enfoca riba nivel di minis- 
terio pa asina percura pa con- 
tinuacion. 


E transformacion di aparato 
gubernamental 
tambe 
lo 
encera ahustacion di e leynan 
actual. Na mes momento lo 
concentra riba e comunica- 
cion efectivo pa cu e cambi- 
onan, pa crea sosten y asina 
atende cu posibel preocu- 
pacionnan di empleadonan 
publico cu por tin preocupa- 
cion pa e consecuencianan di 
esaki. 


E prome parti di e proceso lo 
ta pa re evalua tur e tareanan 
cu awor gobierno ta ehecuta, 
pa dicidi cual ta e tareanan cu 
gobierno mester sigui ehecu- 


ta, y cualnan no. Lo propone 
tambe si mester independisa 
departamentonan. Tambe lo 
pone atencion riba trabounan 
cu ta wordo haci dobel den 
gobierno pa diferente de- 
partamento. Y finalmente lo 
pone atencion na e tareanan 
cu gobierno mester ta ehecu- 
tando pero cu no ta haciendo 
ainda. 


Den e cuadro aki lo studia 
cual ta e mihor forma pa ga- 
rantisa cu trabounan ta con- 
tinua den un “bestendige 
bestuurslaag”, ora un gobi- 
erno cambia. Esaki pa evita 
cu den cambio di gobierno 
no tin traspaso debido pa per- 
cura cu tin continuacion. 


E restructuracion lo no por 


wordo ehecuta den tur 90 
departamento di gobierno 
simultaneamente, pero lo 
cuminsa na departamentonan 
mas vital. Automatisacion di 
e procesonan lo ta un condi- 
cion pa realisa e proyecto, y 
aki ta unda cu e proyecto e- 
Government lo tin un papel 
importante. 


Conseho di Minister a apro- 
ba pa e destaho di e prome 


fase wordo publica na januari 
2023, pa asina interesadonan 
por inscribi. E procesonan 
aki lo wordo atendi tambe 
cu sindicatonan y e depar- 
tamentonan, pa tur hende 
wordo informa den cada paso 
di e trayecto. E prome fase 
di e procesonan lo dura 7-9 
luna, e proyecto total lo tuma 
mas tempo. Ta importante 
pa tuma tempo pa haci esaki 
bon, corecto y pa crea sosten 


salud a7 


Dialuna 19 December 2022 
Prome tratamento di stamcel ta tuma luga na Hulanda cu pashent di 
cancer 


(NLTimes) - University 
Medical Center (UMC) na 
Groningen a duna trata- 
mento na un homber di 43 
aña cu tabatin un tumor 
riba su lenga cu stamcel 
di su mesun curpa e siman 
aki. Segun UMC Gronin- 
gen, e ta e prome Hospital 
na Hulanda cu a duna e 
tratamento aki. 


A laga e stamcelnan aki crece 
un poco y despues a hinca 
esaki back via inyeccion, 
profesor di Radioterapia di 
Groningen Rob Coppes. E 
tratamento mester sigura cu 
pronto e homber lo cuminsa 
recupera y no lo sufri mas di 
un boca seco. Segun e hospi- 


tal, tur aña mas o menos 2,500 
persona na Huland ta haya 
cancer den nan neck y cabes. 
Un proporcion grandi tin un 
chens grandi di recuperacion 


cu radiacion, sinembargo den 
40 porciento di nan e parti 
di nan boca encarga cu crea- 
cion di scupi no ta traha mas 
despues di tratamento. 


Como resultado, nan ta sufri 
di boca seco y ta haya daño 
causa na nan djente, tin difi- 
cultad cu kauw y guli ademas 
di papia. 


Profesor Coppes tin tempo ta 
investiga transplantacion di 
stamcel pa añanan largo caba. 
Comienso di aña pasa, lo tin 
algun mas pashent lo ricibi e 
tratamento aki. “Nos ta spera 
cu eora los lo por determina 
proximo aña si e tratamento 
aki ta exitoso cu e pashent- 
nan.” 
Dutch Cancer Society (KWF 
Kankerbestrijding), cual a 
funda e proyecto aki via su 
donadornan y a bisa cu nan ta 
hopi orguyoso di e desaroyo- 


nan aki. 


“Afortunadamente, 
mas 
y 
mas persona ta sobrevivien- 
do cancer, pero nos ta mira 
y tende cu varios persona te 
ainda ta sinti sintoma y ta 
haya dificil pa sigui cu nan 
bida despues di e malesa. E 
tratamento aki por sigura cu e 
pashentnan di cancer di cabes 
y neck cu a ricibi radiacion lo 
tin un miho calidad di bida. 
Pa e motibo aki nos ta spera 
cu e estudio aki por demostra 
cu e tratamento ta traha y cu 
esaki lo ta disponibel pa tur 
pashent den algun aña,” e or- 
ganisacion a declara den un 
comentario. 


Union kier procedura legal pa cu skema di COVID-19 pa 
empleadonan di cuido di salud 


(NLTimes) 
- 
Christian 
National 
Trade 
Union 
(CNV) 
ta 
cuminsando 
cu “procedencianan le- 
gal lo mas pronto posi- 
bel” pa causa di e manera 
cu Gabinete kier regula 
compensacion pa person- 
anan trahando den cuido 
di salud y a mantene ke- 
honan di largo termino pa 
cu COVID-19. 


E union ta “parcicularmente 
insatisfecho” cu un proposi- 
cion preente pa Minister 
Conny Helder riba diabi- 
erna. “E ta impactante con 
e minister no kier e pensa 
riba e responsabilidad pa cu 
e situacion cu a bini dilanti 
y ta pone henter e hecho 
riba un mesa di negociacion 
di dunadornan di empleo y 
unionnan laboral. Pa medio 
di esaki, e ta haci e rol di e 
Ministerio di Salud, Bien- 
estar y Deporte (VWS) den e 
drama aki mas chikito di loke 
e ta. Nos no por biba cu esaki 
y awo nos lo cuminsa pro- 
cedencia legal lo mas pronto 
posibel,” Gaby Perin-Gopie, 
president di CNV Zorg en 
Welzijn. 


Coronavirus a yega Hulanda 
casi 3 aña pasa. Den e periodo 
inicial aki, e cantidad cu no 
ta conoci di empleadonan di 
cuido di salud a infecta cu e 
virus aki. Pa algun di nan, e 
sintomanan aki nunca a bay. 
Cono resultado, nan a perde 
nan trabao anteriormente e 
aña aki pa motibo cu nan ta- 
bata malo pa 2 aña largo na e 
tempo aki. 


Helder a anuncia riba diabi- 
erna cu e lo papia cu e du- 
nadornan di empleo pa cu 
compensacion proximo si- 
man. Union di labor FNV a 
anuncia anteriormente dia- 
bierna cu esaki a ser ricibi cu 
oposicion di parti di e union. 
E Minister kier pa e “union- 
nan laboral y dunadornan di 
trabao yega un acuerdo col- 
ectivo riba mesa. Mientras 
cu e soldaatnan aki cu a keda 
infecta den e prome ola di 
COVID-19 ya no tin un du- 
nador di trabao mas,” FNV 
su vice president Kitty Jong a 
declara. 


Si yega na un acuerdo di e 
manera aki, otro emplead- 


onan di cuido di salud lo 
mester paga e compensacion 
aki for di “placa cu ta pa e 
aumento di salario,” segun 
Jong. FNV tambe ta conside- 
rando hiba e problema aki di- 
lanti corte. 


Segun CNV, “varios victima 
cu a traha den cuido di salud 
ya caba a ser kita for di tra- 


bao, cual ta haci imposibel cu 
e unionnan y dunadornan di 
empleo por haci un acuerdo 
pa cu esaki manera Minister 
Helder a propone,” segun e 
union. 


Na mesun momento, segun e 
union, e Minister ta purban- 
do di limita e grupo cu por ta 
eligibel pa un acuerdo, algo 


cu CNV ta bisa ta ignora un 
declaracion anteriormente pa 
e Conseho di Estado. 


Te ainda no ta cla ki forma e 
procedura legal aki lo tuma 
y ki tempo esaki lo cuminsa. 
Tambe lo tin mas consulta pa 
esaki dentro di CNV na un 
fecha mas despues. Segun e 
vocero “tur forma ta posibel.” 

Centro pa solicitante di asilo inhabitable pa largo despues di 
candela 


(NLTimes) – E 284 residen- 
te di centro pa solicitante 
di asilo na Middelburg, 
cual a kima den candela 
riba diasabra, ta bay keda 
trasnada na otro sitionan 
pa un periodo mas largo. 


E edificio ta completamente 
inhabitable y ta calcula cu ta 
bay dura varios siman of has- 
ta algun luna, segun vocero 
pa Agencia Central pa Recep- 
cion di Solicitantenan di Asi- 
lo (COA) a bisa diadomingo. 


Construccion di e edificio 
no ta afecta, pero e edificio 
mes a keda inhabitable como 
resultado di e candela y ac- 
tividadnan pa controla esaki. 
A haya un otro lugar awo 
pa tur residente, distribui 
door di varios sitio na e pais. 
A permiti e residentenan 
drenta e edificio ayera pa 
colecta nan pertenencianan. 
Atardi nan a keda transferi 
via bus pa nan shelter nobo. 


Riba diasabra, a aresta dos 


residente di e centro pa so- 
licitantenan di asilo en con- 
exion cu e candela. E dos 
homber, di 22 y 28 aña di 


edad, a keda aresta bao sos- 
pecha di candela intencional 
y polis a haci interogatorio. 
Tambe tin un investigacion 


na caminda riba e circun- 
stancianan conduciendo na 
e candela. E dos homber 
ainda 
ta 
den 
custodia. 
Vocero di polis a bisa cu e in- 
vestigacion forense posible- 
mente lo a tuma lugar ayera. 


E candela a cuminsa alred- 
edor di 7:50am diasabra, riba 
e di cuatro piso di e shelter na 
Laurens Stommesweg. Ocho 
persona a sufri heridanan 
leve for di e candela, cual pa 
4pm ya tabata bao control. 


Kier ahusta salario 
hubenil na Corsou 


(CuraçaoChronicle) 
– 
Hobennan di 18 aña bay 
ariba ta permiti pa vota, 
haya un rijbewijs y bebe 
alcohol, pero no ta mira 
nan como ‘adulto’ pa loke 
ta trata trabao – mientras 
cu si nan ta haci e mesun 
trabao cu adultonan. Pa 
e motibo aki, gabinete 
Curasoleño kier reduci 


e edad limite pa salario 
minimo hubenil. 


Salario hubenil awo ta aplica 
na empleadonan mas jong, 
entre 16 y 21 aña di edad. 
Esey mester cambia otro aña. 
Segun ministerio di Labor, 
un persona cu 18 aña di edad 
mester conta completamente 
ora ta trata di su entrada. 


Esey ta loke e minister a bisa 
durante un conferencia di 
prensa den weekend tocante 
e aumento di salario minimo. 


E salario minimo hubenil 
ta considerablemente mas 
abao cu e salario minimo pa 
adulto. Un hoben di 18 aña ta 
gana 75 porciento menos cu 
un persona mayor di 21 aña. 


Yamado pa manifestacion na Corsou y 
Sint Maarten awe 19 di december 
Dia cu ta anticipa disculpa di Rutte 


( N LTi m e s / C u r a ç a o - 
Chronicle) – Organisa- 
cionnan di independencia 
na Corsou y Sint Maarten 
a haci un yamado pa man- 
ifestacionnan awe dialuna 
19 di december. Awe ta e 
dia cu ta spera cu prome 
minister Hulandes, Mark 
Rutte ta bay pidi disculpa 
na Hulanda pa e pasado di 
sclavitud. 


Despues, na Corsou, Aruba, 
Sint Maarten, Bonaire, Sint 
Eustatius, Saba y Surnam, 
varios minister y secretarion- 
an di estado Hulandes ta bay 
splica e contesta di e Gabi- 
nete na e rapport “Cadena di 
Pasado”, E rapport ta haci un 
yamado pa reconocemetno, 
disculpa y reparacion pa e 
pasado Hulandes di sclavitud. 


Prome 
minister 
di 
Sint 
Maarten, Silveria Jacobs a 
bisa den Parlamento diaran- 
son ultimo cu den su opin- 
ion, tabatin mucho tiki con- 
sulta riba e respuesta pa awe. 
Segun Jacobs, diripiente Hu- 


landa tin pura. Consecuent- 
emente, e no por a bisa si e 
posible disculpa ta bay keda 
acepta of no. Pa esey, un 
comite di conseho meter a 
por haci su trabao prome, Ja- 
cobs a bisa. 


E 
organisacionnan 
haci- 
endo yamado pa manifesta- 
cionnan ta kere cu Hulanda 
ta purbando di core door di 
e disculpanan sin involucra e 
representantenan di e islanan 
di un manera digno. Nan ta 
acusa Den Haag di tin “sen- 
tido di superioridad.” 


Pa hopi hende riba e islanan 
ainda no tin claridad kico pre- 
cies ta bay tuma lugar. E caso 
ta ricibi atencion modesto 
riba rednan social riba e isla- 
nan. 


Despues di discurso di Rutte 
na Hulanda, tin un programa 
diferente pa cada isla. Na 
Corsou, Secretario di Estado 
Alexandra van Huffelen ta 
bay papia den un parke cu ta 
contene e estatua di heroe na- 


cional di Corsou, Tula, kende 
a dirigi un revolta di esclavo 
na 1795 y subsecuentemente 
a keda sentencia na morto pa 
Hulanda. 


Rutte: No ta bay reparacion 
No tin cuestion di reparacion 
pa sclavitud den pasado di 
Hulanda, segun prome min- 
ister Mark Rutte a bisa despu- 
es di Conseho di Minister di 
Reino den cual a determina e 
respuesta di gobierno pa cu e 
rapport ‘Cadena di Pasado’ di 
e Grupo di Dialogo pa Sclavi- 
tud den Pasado. 


Loke gobierno ta haci cu e re- 
comendacionnan di e rapport 
aki ta loke Rutte ta bay anun- 
cia awe den un declaracion 
“significante” cu por sigui via 
un transmision en bibo na e 
parti Caribense di Reino y 
Surinam. Na mes momento 
ta bay manda e contesta di 
gobierno na Tweede Kamer. 


Rutte no tabata kier bisa nada 
di e contenido di su declara- 
cion, y ta bay duna e dis- 
culpa di su pais riba dialuna. 
Contestando 
preguntanan 
di prensa, el a enfatisa cu no 
ta bay duna e reparacionnan 
exigi pa algun organisacion 
Surnameño y Caribense. 


E prome minister no ta sor- 
prendi pa e conmocion cu a 
bin dilanti si mester pidi dis- 

(DiarioLibre) – Ministerio 
di Defensa a realisa diasa- 
bra e graduacion di e pro- 
grama di formacion den 
balornan pa studiantenan 
di nivel di educacion se- 
cundario di Servicio Mili- 
tar Boluntario (SMV), den 
un acto lidera pa presi- 
dente di e Republica, Luis 
Abinader, y Minister di 
Defensa, Carlos Luciano 
Diaz Morfa. 


Durante e evento a rindi ho- 
menahe na Sra. Zaida Gine- 


bra vuida Lovaton, ken ta 
wordo considera un protec- 
tor di moral y bon custum- 
ber, 
libertad, 
democracia, 
infancia, hubentud y famia. 
1.275 studiante a gradua di 
e region metropolitano, pa 
suma un total di 2.934 cu e 
actonan similar celebra na e 
region Noord, Oost y Zuid, 
cu 811, 540 y 308 boluntario 
respectivamente, di manera 
simultaneo. 


E boluntarionan a haci ex- 
hibicion di tacticanan militar 


dilanti presidente Abinader y 
nan a huramenta sigui e liña 
corecto pa e bon personal y 
esun di e patria. Algun di e 
studiantenan a ricibi beca y 
laptop. 


Den full historia ta suma caba 
63.433 hoben gradua den 21 
aña, di cual 53% ta pertenece 
na e genero femenino y 47 na 
e genero masculino. 


Den e programa aki di par- 
ticipacion boluntario nan ta 
ricibi educacion, prevencion 


di violencia di genero, pre- 
vencion di uso y abuso di 
substancianan controla, pro- 
teccion na medio ambiente y 
orientacion a traves di e Min- 
isterio di Trabou pa accede na 


e programa di empleadonan 
hubenil pa asina nan por paga 
nan estudionan superior, ob- 
teniendo asina oportunidad- 
nan nobo. 


(LaPatilla) – Presidente 
di Asociacion Venezolana 
de Exportadores (APEX), 
Ramon Goyo, a sigura cu e 
sector exportador a regis- 
tra un crecemento di 40%. 


Durante un entrevista cu 
Union Radio, Goyo a señala 
cu esaki a implica un entrada 
monetario na Venezuela di 
mas di dos mil miyon di dol- 
lar Mericano. 


“Si e crecemento aki sigui 
asina, e aña aki nos lo ta ce- 
rando cu tres mil miyon di 
dollar”, el a agrega. 


El a indica cu e destinonan 
principal pa exportacion ta 
na Union Europeo, Merca, 
paisnan Asiatico y varios pais 


di Latino America. 


Ademas Goyo a resalta cu na 
Venezuela nan no ta publica 
e cifranan di exportacion ni 
di importacion pa producto, 
door di cual e ta considera lo 
ta dificil cu nan por mustra 
cantidadnan grandi di expor- 
tacion na e wafnan Venezo- 
lano. 


El a detaya tambe cu e sector- 
nan cu ta wordo faboreci cu 
e exportacionnan ta alimento, 
rum, producto di sector auto- 
motriz y tur loke ta relaciona 
productonan stranhero di 
Venezuela. 


Finalmente, Goyo ta premira 
un crecemento di por lo me- 
nos 20% pa proximo aña. 


(ElNacional) – Comision 
Nacional de Primaria a 
sigura cu nan no ta con- 
sidera responsabel anun- 
cia, pa aworaki, un fecha 
pa eleccionnan primario 
cu lo tuma luga den 2023. 


Asina presidente di e comis- 
ion, Jesus Maria Casal a anun- 
cia den un rueda di prensa. 
Sinembargo el a aclara cu nan 
ta conta cu un schedule di 
trabao pa e eleccion. 
“Nos a pone un fecha pa nos 
trabao, es decir pa fin di janu- 
ari of fin di februari e hunta 
regional lo ta conforma”, el a 
bisa. 


El a indica cu e Comision 
Nacional de Primaria ta tra- 
hando den e desaroyo di e 
regla- y condicionnan pa e 
proceso electoral wordo ehe- 


cuta den marco di e ley. 
“Nos ta cuminsando tambe e 
elaboracion di e reglamento 
pa ricibi contribucionnan pa 
e eleccionnan primario segun 
ley. Esey kiermen cu nos si 
tin nos schedule, nos ta acti- 
vo full-time. Aworaki nos no 
por anuncia un fecha pasobra 
no ta responsabel pa hacie na 
e momentonan aki”, el a rati- 
fica. 


Asina mes el a menciona cu 
e Plataforma Unitario a pro- 
pone como fecha tentativo 
e proximo 25 di juni 2023, 
sinembargo e no ta un fecha 
cu nan por confirma ainda. 


“E Plataforma Unitario a re- 
comenda dia 25 di juni, pero 
nos no por anuncia e fecha ni 
asumi cu esey ta bay ta nos fe- 
cha ya cu e tabata un simpel 


recomendacion. Pero unabes 
nos ta instala, nos ta esun 
cu mester evalua si e condi- 


cionnan ta bon pa anuncia 
e fecha. Ademas tin condi- 
cionnan ariba cual nos ta tra- 


hando ainda y por lo tanto 
nos no por anuncia e fecha 
final”, el a expresa. 


Republica Dominicana: Ministerio di Defensa ta 
gradua 1.275 hoben den Servicio Militar Boluntario 


Venezuela: Sector exportador a registra un crecemento di 40% den aña 2022 


Venezuela: Segun Comision Nacional de Primaria, anuncia fecha di 
eleccion no ta responsabel 

(Infobae) – Diabierna ul- 
timo Amnistia Internacio- 
nal a manifesta cu ta bay 
“keda alerta” pa e reforma 
constitucional cu mester 
tuma luga despues di acu- 
erdo entre partidonan pa 
continua cu e proceso con- 


stituyente na Chile, e cual 
“no mester contradeci di 
niun manera” e principio- 
nan fundamental di dere- 
chonan humano. 


Den e comunicado, e organi- 
sacion a sostene cu “ta bay 


tuma un rol di vigilancia pa 
sigura cu den e texto con- 
stitucional ta pone e dere- 
chonan humano central.” 


A agrega cu ta fundamental 
“pa e proceso constituyente 
ta transparente, di inclusion, 


participativo y semper cu e 
ciudadanonan” pa loke “ta 
bay keda vigilante pa loke ta 
trata e implementacion di e 
acuerdo.” 


Pa Amnistia Internacional, 
“ta relevante” pa specifica “di 
manera detaya” e caracteris- 
ticanan y rekisito cu mester 
cumpli pa personanan inte- 
grante di Comite di Experto 
y ta bay aclaria e mecanismo 
pa nan nombramento. 


Segun e acuerdo logra entre 
e mayoria di forsanan politico 
di oficialismo y oposicion, 
expertonan lo wordo nom- 
bra pa Congreso y lo elabora 
un anteproyecto cu lo sirbi di 
base na Conseho Constitu- 
cional, integra pa 50 persona 
eligi pa e ciudadanonan, cu lo 
redacta e proposicion di Ley 
Fundamental. 


“Ta importante pa sigura cu 
esunnan cu ta participa den 
proceso constituyente ta mas 
representativo di e diversidad 
di e pais y pa nan actua im- 
parcial na tur momento”, e 
organisacion a señala. 


62.5% di e Chilenonan a 
rechasa dia 4 di september 
ultimo e proposicion con- 
stitucional redacta pa un con- 
vencion di e mayoria progre- 
sista integra pa ciudadanonan 
independiente, sin afiliacion 
na partidonan politico, cu un 
cantidad igual di homber y 
muhe y stoelnan reserva pa 
indigenanan”. 


Un dia despues, forsanan 
politico a cuminsa negocia- 
cionnan pa activa un proceso 
nobo, pa motibo cu, aunke 
a rechasa e referendum, ta 
existi acuerdo pa substitui e 
Constitucion actual. 


(NTN24) – Cerca di dies 
mil persona a keda aisla 
di manera forsa na Choco 
debi na un “welga arma 
indefini” decreta pa e 
grupo guerrillero Eher- 
cito di Liberacion Na- 
cional (ELN) memey di 
negociacionnan di paz cu 
Gobierno Colombiano ta 
adelanta. 


Segun Defensor di Pueblo, 
despues di anuncio di ELN 
na departamento di Choco, 
“por lo menos 9.800 persona 
di e municipio di Istmina, 
Medio San Juan, Sipí y Nóvi- 
ta a keda aisla di manera in- 
defini.” 
Igualmente, e entidad a in- 


dica cu e poblacion ta wordo 
afecta pa e restriccion ilegal 
aki den materia di transporte 
di cuminda como tambe ac- 
ceso na servicionan di salud. 


A traves di un documento 
publica siman pasa, ELN a 
prohibi e mobilidad y activi- 
dadnan diario den e pobla- 
cion Colombiano aki, supu- 
estamente debi na e asesinato 
di e hoben Santiago Caceres 
den man di “paramilitarnan” 
den un supuesto “conviven- 
cia” cu Forsa Publico. 
“Dialuna 12 di december 
miembronan di Autodefen- 
sa Gaitanista di Colombia 
(AGC) a drenta den comu- 
nidad di Negria na Istmina, 


unda un persona a wordo 
asesina y e poblacion a ricibi 
menasanan y daño na bienes 
civil, ademas di hortamento”, 
Ministerio Publico a agrega. 


E welga a wordo anuncia pa 
e frente “Omar Gomez” di 
guerrilla di ELN cu ta opera 
den e zona aki di Colombia. 


Di acuerdo cu Defensor, “e 
hechonan aki ta desaroya 
den contexto di un enfrenta- 
mento entre guerrilla di ELN 
y AGC-Clan del Golfo cu a 
bira pio den ultimo dos aña”. 


E situacion a genera un in- 
dignacion grandi tanto den 
oposicion como na Gobi- 


erno di Gustavo Petro, cu na 
comienso di e siman pasa a 
anuncia e ciere “exitoso” di e 
prome ciclo di combersacion 


di paz cu guerrilla na Caracas 
Venezuela despues cu a cum- 
insa bek e negociacionnan na 
november ultimo. 


(EFE) – Confederacion di 
Nacionalidadnan Indige- 
na di Amazonia Ecuatori- 
ano (Confeniae) diasabra 
ultimo a condena loke nan 
a denomina como “bru- 
tal” e represion contra e 
pueblo Peruano, debi na 
e crisis politico despues di 
e destitucion y aresto di e 
ex-presidente Pedro Cas- 
tillo. 


Den un comunicado publica 
diasabra ultimo Confeniae a 
expresa su “respaldo y soli- 
daridad den e lucha cu tin 
riba cayanan di e diferente 
departamento 
como 
Aya- 
cucho, Apurimac y hopi mas, 
unda tin varios actor di e sec- 
tor popular como campesino, 


obrero, estudiantil y indi- 
gena. 


Nan ta respalda e plataforma 
di reclamo di e sectornan cu 


ta protesta como e rechaso na 
e golpi di Estado y usurpa- 
cion di poder di parti di Dina 
Boluarte y e “represion brutal 
di forsa policial y militar con- 


tra e pueblo mobilisa”. 


Asina mes, nan a respalda e 
exigencia di ceramento di 
Congreso Nacional y insta- 
lacion di Asamblea Consti- 
tuyente, asina como tambe e 
liberacion di Pedro Castillo”. 
“Como Confeniae, nos ta 
uni na e rechaso mundial pa 
e represion brutal di Forsa 
Arma contra centenares y 
miles di hoben, muhe, studi- 
ante, campesino, trahado in- 
digena y e pueblo den e cay- 
anan cu te awor ta laga e cifra 
condenabel di 22 persona 
fayecido, asina como un cen- 
tenar di herido y detenido”. 


Pa e colectivo aki, e situacion 
di Peru ta un “muestra claro 


di reaccion di elitenan” po- 
litico y economico di e pais 
aki, manera a sucede den otro 
“explosion social cu a tuma 
luga den ultimo aña na varios 
luga di e continente como 
Colombia, 
Bolivia, 
Chile 
y den nos mesun realidad 
como pueblo Ecuatoriano”. 


Nan a haci un yamada na 
organismonan 
di 
defensa 
di derechonan humano pa 
protege e garantia di e mani- 
festantenan y a rechasa “dis- 
criminacion y racismo, asina 
como e circulo mediatico es- 
tableci di parti di e cadenanan 
grandi di comunicacion pa 
sconde e realidad evidente”. 


Amnistia Internacional ta declara alerta den proceso di constituyente na Chile 


Colombia: Cerca di 10.000 persona a keda aisla debi na welga arma di ELN 


Indigenanan Amazonico di Ecuador ta condena represion “brutal” na Peru 

Artista Multidisciplinario Darwin Winklaar ta haci su debut musical 
como Niño Divino cu su EP (extended playlist) yama Anemoia 


E Talento local Darwin 
Winklaar ta cosechando 
exito na Hulanda y ta di 
remarca cu su persona ta e 
Ganador absoluto di Lich- 
ting Prijs 2020 como miho 
recien gradua den e De- 
partamento di Moda na 
Gerrit Rietveld Academie 


cu a habri porta pa su tra- 
bao ser exponi na Museum 
Utrecht Centraal, Nieuwe 
Kerk & Fashion For Good 
(Amsterdam). 


E la ser honra cu AFK 3 pack- 
age deal como talento hoben 
prometedor. 


Despues di un aña di exi- 
to rotundo cu publicacion 
den medianan importante 
manera; Volkskrant, AT5, FD 
Mode magazine, Het Parool, 
FashionUnited, Mister Mot- 
ley, Vogue NL, Arabia Bazaar, 
Darwin winklaar a ser invita 
na Amsterdam Fashion Week 


na unda e la presenta un 
show magestuoso y a lansa 
su Prome Senciyo Musical di 
su EP titula: “Flores para tu 
Altar”. 


Dia 3 di December 2022 den 
un sala completamente yen, 
na Pakhuis De Zwijger Am- 
sterdam ANEMOIA EP, bou 
di e nomber artistico NIÑO 
DIVINO a ser estrena. Cu e 
proyecto 
multidisciplinario 
aki, Darwin ta recorda e me- 
morianan clave di su infan- 
cia, creciendo den e Distrito 
di San Nicolaas. 


Den su trabao artistico ta 
duna honor na e muhernan 
fuerte cu a sa di inspir’e cu 
nan practica spiritual; treci- 
endo den e mercado di mu- 


sica Latino, un spin-off nobo 
uzando influencianan folk- 
lorico como tambe contem- 
poraneo- urbano. 


Cu su EP a lansa tambe 
su coleccion di moda tit- 
ula: “NIÑO DIVINO EL 
APARICION”. E EP ta dis- 
ponibel riba tur plataforma 
digital di streaming: Spotify, 
I-Tunes, Youtube etc. Por 
sigui tur stap cu Darwin alias 
NIÑO DIVINO riba su re- 
denan social @darwinklaar 


Un danki enorme ta bay na e 
sostenedor nan di e proyec- 
to, esta: Fundacion Arte Pro 
Arte. FARPA, Unoca Aruba, 
Prins 
Bernhard 
Cultuur- 
fonds y Caribisch Gebied. 

Auto a dal frontal na Pos Chikito 


Diabierna anochi net banda di rotonde 
Pos Chikito pega cu ex-Kukwisa School 
ta sucede un accidente unda chauffeur 
di un Chevrolet a tuma e birada pa bay 
na su man drechi mucho grandi y a bay 
dal frontal den un Chevrolet Aveo. 


Ambos auto a haya daño material. 


Polis presente a constata cu e chauffeur tabata 
burachi y a pone supla na e sitio y a keda de- 
teni pa surpasa e limite di alcohol permiti pa 
por core auto. 


Homber a bebe di mas y dal abao 
riba caminda na Cura Cabay 


Diabierna nochi polis a keda dirigi pa Mooi Mooi 
supermarket unda un homber a dal abao y no tabata 
por a lanta. 


Patruya na su yegada a topa cu e homber y a constata cu e 
ta basta bebi. No por a lag’e sigui cana riba caya y a keda 
deteni hiba warda di Polis. 

Dos Kia Rio a dal den otro 
na Savaneta 


Diabierna atardi riba e caminda principal di Sava- 
neta banda di Winter Garden a sucede un accidente 
unda chauffeur di un Kia Rio a dal den un otro Kia 
Rio. 


Ambos auto a haya daño material. 
Polis y roadservice a presenta na e sitio pa tuma dato di e 
accidente. 
Ambulance a presenta tambe pa controla un persona den 
e Kia Rio blauw cu tabata leve herida. 


Hoben a pone fin na su bida 


Diasabra pasa di 12or di mei anochi cen- 
tral di polis ta wordo notifica di un caso 
na unda un homber probablemente lo 
mester a tira su mes na pier Zeewijk. 
Polis ta wordo manda na e sitio di e sucedido. 
Na yegada di patruya ta pidi pa ambulance cu 
maximo urgencia mirando e situacion di e 
persona masculino. 


Ambulance ta yega na e sitio pero lamentable- 
mente no por a haci nada mas pa e persona. 


Pa 1:10 am dr Texier ta constata morto di 
C..M.J. Maduro di 24 aña. 


Recherche y polis tecinco a presenta pa asina 
haci nan investigacion. 


Tambe departamento di slachtofferhulp pa 
asisti e famia den e momentonan aki. 


E caso ta bao investigacion. 
Cuerpo Policial ta manda palabra di condo- 
lencia na famia di e fayecido. 


Motociclista a dal contra rotonde Bushiri 
WVB y keda herida 


Diasabra marduga den careda 4:30 
pasa, autoridad ta keda informa di un 
accidente serio cu brommer unda un 
homber riba su brommer biniendo for 
di e rotonde Bushiri banda di Ling and 
Sons direccion pa esun di Bushiri Madiki 
Kavel a perde control dal abao y dal den 
e rotonde. 


E homber a haya golpinan serio na curpa y na 
su cara. Polis a cera e caminda di biaha. 
Ambulance tambe a presenta rapidamente 
na e sitio, unda paramediconan a brinda 
asistencia di biaha y transporta e victima pa 
hospital pa atencion medico avansa. 

DRH ta lansa su website informativo pa 
empleadonan publico 


Departamento 
Recurso 
Humano (DRH) ta lansa 
entrante 14 december 2022 
e website “HR-portaal” cu 
ta contene informacion 
di e maneho di recurso 


humano di Pais Aruba. E 
intencion ta pa tur em- 
pleado publico tin acceso 
directo na informacion cu 
ta regarda nan posicion 
huridico trahando pa Pais 


Aruba. 
Ariba e website e emplead- 
onan publico por ricibi infor- 
macion di entre otro e leynan 
y reglanan vigente riba area 


di recurso humano, splica- 
cion di e proceso y e docu- 
mentonan necesario pa ora di 
entrega un peticion y tambe 
contestacion riba preguntan- 
an frecuente tocante e posi- 
cion huridico di e emplead- 
onan publico. 
Topiconan manera presta- 
tiemanagement 
(maneho 
di prestacion di empleado), 
dianan di vakantie, salario y 
compensacion, AZV-plus y 
vacatura ta disponibel ariba 
e website. Mester añadi cu 
lo keda desaroya y adapta 
e website pa asina e ta un 
fuente valioso di informa- 
cion pa e departamentonan 
di gobierno, e empleadonan 
publico y publico en general. 
E adres (link) di e website ta: 


https://hrportaal.drh.gov.aw 
Por bishita e website via com- 
puter, tablet of telefon. 
Fuera di e website lo intro- 
duci un boletin den forma 
di “HR-nieuwsbrief” cu lo 
comparti 4 biaha pa aña pa 
es’nan cu inscribi pa esaki. 
E nieuwsbrief lo duna e in- 
formacion actual di e regla- 
nan nobo (circulaires) of otro 
desaroyonan riba e area di 
recurso humano, manera e 
Landspakket. Ariba e website 
tin un opcion pa por inscribi 
pa e “HR-nieuwsbrief”. 
Finalmente DRH ta desea di 
invita tur departamento di 
gobierno, empleadonan pu- 
blico, stakeholders pa bishita 
e website nobo aki. 

Extreme DT a clausura 2022 cu tremendo torneo! 


Diasabra 10 di december, 
Extreme DT, e team cu a 
sali di tres luga den torneo 
di bond, a tene nan anual 
torneo “NOS cu NOS” pa 
clausura temporada 2022. 
Cu orguyo hustifica, capi- 
tan di ekipo Tony Trimon 
a elogia esnan cu a destaca 
nan mes den temporada 
2022, muy en special sr. 
Andy Faro kende a sali 
miho hungado di tempo- 
rada 2022. 


E anochi aki n’e ya famoso 
Domino Square Garden ta- 
bata tin asina un acogida, cu 
e biaha aki mester a cambia e 
formato di torneo un tiki pa 
por a acomoda tur esnan cu 
kier participa. Luga di un tor- 
neo di eliminacion, a hunga 
un torneo caminda cada duo 


ta hunga tanto wega y a base 
di nan averahe di victoria ta 
saca e duo ganado. 


Cos tabata un close call, pero 
despues di saca rekenma- 
chine por a determina cu An- 
gelo Semerel cu Eric “Chiks” 
Tromp a titula campeon pa 
2022. Como subcampeon 
a keda e duo Ronny Kelly y 


Jozmary Thiel. E ganado dje 
XMas basket special a keda 
den persona di Lito Kelly. 


All in all, directiva di Ex- 
treme DT kier a gradici tur 
su integrantenan y fanaticada 
pa un añ2022 hopi exitoso y 
ameno, y alabes kier a desea 
un y tur un bon Pasco y feliz 
2023. 


Messi ta gana Mundial pushando su 
categorisacion como e miho den historia 


(AP) — Despues di final- 
mente gana e Mundial, 
Lionel Messi a haci su 
miho argumento pa keda 
considera como e GOAT 
– Greatest Of All Time – e 
miho futbolista den histo- 
ria. 
Nunca ta bay ta posible pa 
bisa definitivamente, sinem- 
bargo, hasta despues di e vic- 
toria 4-2 den penalty di Ar- 
gentina contra Francia den e 
final ayera na Lusail Stadium. 


Messi ta inspiracion di su pais 
durante e torneo na Qatar, y a 
anota dos biaha den e final, cu 
a caba 3-3 te cu tempo extra. 
Kylian Mbappe sigur a pone 
Messi traha pa un trofeo di 
oro cu a eludie durante su 
carera ilustre. E delantero 
Frances a anota un hat trick 


mientras e campeonnan de- 
fensor a bin back for di 2-0 
y a empata e partido atrobe 
despues cu Messi a hacie 3-2 
den tempo extra. 


Pero tabata anochi di Messi, y 
tabata Mundial di Messi. 


Pa algun, ningun hende ta 
bay surpasa Pele, kende a gana 
Mundial tres biaha cu Brazil. 
Hasta na pais natal di Messi, 
Argentina, Diego Maradona 
ta keda pa hopi como e icono 
maximo di e pais despues di 
ta capitan di e team nacional 
cu a gana Mundial na 1986. 
Y durante ultimo 15 aña mas 
o menos, Messi tabatin un ri- 
validad personal cu Cristiano 
Ronaldo pa establece su mes 
como e miho hungador di su 
generacion. 


Competencia ta fuerte ora ta 
trata di determina e miho den 
historia – e GOAT manera 
ta yam’e. Por keda na e mar- 
gennan di mas chikito cu ta 
separa hungadornan asina 
briyante. 


Cu Messi no a gana e premio 
maximo di e sport semper 
tabata conta contra dje ora di 
midi si logronan contra Pele 
of Maradona. Igual ta conta 
pa Ronaldo. 


Messi ta un siete-biaha gana- 
dor di Ballon d’Or pa miho 
hungador na mundo, y a hisa 
e trofeo maximo pa futbol di 
club, e Champions League, 
den cuatro ocasion. El a caba 
cu su espera pa un prome tro- 
feo mayor na momento cu su 
pais a gana e Copa America 
aña pasa. 


E Mundial, sinembargo, ta e 
midi maximo di grandesa, y 
Pele y Maradona a sigura in- 
mortalidad cu prestacionnan 
inspirador riba e escenario 
aki. Uno cu a evadi Messi, te 
cu ayera. 
Awo, el a surpasa Pele cu 13 
gol den Mundial y ta empata 
na di cuatro lugar cu sola- 
mente Just Fontaine riba e 
lista di henter historia. Su 
siete gol den e torneo aki a 
surpasa e cinco di Maradona 
na 1986 na Mexico. 
Messi awo a anota un record 
pa team nacional cu 98 gol 
den 172 wega. Esaki ta pone 
na di tres lugar den henter 
historia di anotacion inter- 


nacional pa homber, tras di 
Cristiano Ronaldo (118) y Ali 
Daei (109). 


Maske Messi tabata parti di 
e team Argentino cu a perde 
1-0 contra Alemania den final 
2014, e magia cu el a produci 
wega aden, wega afo durante 
su añanan peak cu Barcelona 
nunca a traduci ora e tabata 
bisti e blanco y blauw di su 
pais. 
Cu 35 aña di edad y yegando 
e final di su carera, e torneo 
na Qatar tabata considera 
como su ultimo oportunidad 
pa gana Mundial. Y si esey ta- 
bata e caso, el a laga lo miho 
pa ultimo. 

Fraccion di Accion21 ta entrega ley na Parlamento pa trata 
matrimonio pa pareha di mesun sexo 


Diabierna 16 december 
2022, fraccion Accion 21 
hunto cu coleganan di 
fraccion 
MAS, 
Marisol 
Lopez-Tromp y Aquanette 
Gunn y colega di fraccion 
RAIZ, Misha Raymond, 
a entrega un inciativa di 
ley pa habri matrimonio 
pa parehanan di mesun 
sexo. E concepto di ley a 
ser entrega na Presidente 
di Parlamento y a sigui di 
biaha pa Raad van Advies. 


Den cuadro cu e Vonnis cu a 
sali for di Hof declarando cu 
parehanan di mesun sexo tin 
mesun derecho pa casa bao 
di nos constitucion, lider di 
fraccion Accion 21, Miguel 
Mansur ta un di e promenan 
pa bini dilanti y expresa di ta 
hopi agradeci pa loke tabata e 
tremendo trabao haci pa en- 
tre otro Fundacion Orguyo, 
y tur otro cu semper a para 
fuerte den e lucha pa dere- 
chonan igual. 


Sr. Mansur ta splica cu si e 
Vonnis bira definitivo e incia- 
tiva di ley lo ta codificacion di 
e sentencia di Hof. Den caso 


cu gobierno bay Cassatie y e 
Vonnis no bira definitivo, e 
iniciativa di ley aki entrega 
na Parlamento di Aruba pa 
fracionnan Accion 21, MAS y 
RAIZ lo ser debati den Par- 
lamento prome mita di aña 
2023. 


Tin varios punto esencial cu 
ta describi den detaye den e 
Memorie Van Toelichting 
[OLV] 
Landsverordening 
Openstelling Huwelijk en- 
trega na Staten. Punto 4.3, 
Psychosociale Aspecten ta 
describi por ehempel cu hopi 
estudio a wordo haci cu le- 


galisacion y sosten di matri- 
monio di parehanan di me- 
sun sexo tin un efecto posi- 
tivo na e salud y bienestar di 
gruponan minoritario dentro 
di un comunidad. Adicional- 
mente esaki ta promove e in- 
tegracion di e gruponan aki 
dentro di un comunidad. 


Despues di Hulanda, un can- 
tidad grandi di paisnan rond 
mundo a sostene matrimonio 
di parehanan di mesun sexo 
den cuadro cu trato igual. 
Paisnan incluyendo Alema- 
nia, 
Argentina, 
Australia, 
Austria, Belgica, Brazil, Can- 


ada, Colombia, Chile, Costa 
Rica, Ecuador, Dinamarca, 
Finland, Hulanda, Irlanda, 
Islandia, Luxembourg, Malta, 
Mexico, Merca, New Zea- 
land, Noruega, Portugal, Re- 
ino Unido, Spaña, Sweden, 
Suisa, Sur Africa, Taiwan, 
Uruguay y Zwitserland ya 
caba ta ofrece matrimonio pa 
parehanan di mesun sexo. 


E topico aki ta uno sigur cu 
tin su controversia pero no 
mester ta uno pa promove 
mas division dentro di nos 
comunidad. Hunto nos tur 
tin e capacidad pa bini na 


otro y compronde con nos 
constitucion ta traha, y con 
nos tur por biba bon cu otro 
sin depriva ningun hende di 
nan derechonan civil. Accion 
21 semper a boga y bringa pa 
stop cu discriminacion y pro- 
move conscientisacion, como 
tambe educacion. 


E iniciativa di ley aki a wor- 
do entrega na Parlamento y 
awor ta bay over na sigui cu 
e siguiente pasonan pa trata 
esaki mientras e proceso ta 
sigui cana, sperando ainda e 
posicion cu Gobierno di Aru- 
ba lo tuma pa cu esaki. 


Parlamentario Shailiny Tromp-Lee (MEP): 
Transparencia total pa loke ta trata resultado di investigacion na 
Arubahuis 


Dia 13 di december 2022 a 
tuma lugar un Openbare 
Bijeenkomst caminda Go- 
bierno 
conhuntamente 
cu Centraal Acountants 
Dienst (CAD) y Depar- 
tamento di Recurso Hu- 
mano (DRH) a bin duna 
un presentacion pa loke 
ta trata e investigacion cu 
a tuma lugar na Aruba- 
huis y cu recientemente e 
proceso alrespecto a keda 
finalisa. 


E investigacion a inicia a base 
di un e-mail cu Minister 
President a ricibi na septem- 
ber 2021 caminda, substan- 
cia, a presenta posibel iregu- 
laridadnan cu tabata tuma 
lugar na Arubahuis. Inmedi- 
atamente Minister President 
a tuma contacto cu Director 
di CAD pa haci inicio di un 
investigacion al respecto y 


alabes a laga tuma lugar si- 
multaneamente un sondeo 
y analisis di e proceso y pro- 
ceduranan interno na Aruba- 
huis. Ambos resultado a keda 
presenta den sala di Parla- 
mento y alabes a keda indica 
kico tur Gobierno a haci caba 
pa garantisa cu Arubahuis 
ta funciona optimalmente, 
cumpliendo cu tur regla y ley. 


E transparencia brinda pa 
Gobierno durante e reunion 
aki a demostra con serio y dil- 
igente nan a atende cu e caso 
di Arubahuis. Minister Presi- 
dent a informa cu e investiga- 
cion y proceso disciplinario 
a finalisa y e dossier a keda 
pasa den man di Ministerio 
Publico pa stipulacion si tin 
actonan penal a tuma lugar 
y pa nan por fiha un postura. 
Cada persona investiga tin e 
espacio pa cana nan caminda 


huridico. 


Mi ta di acuerdo cu Minis- 
ter President cu e caso aki 
sigur ta causa nos berguensa 
y indignacion. E ta keda un 
caso lamentabel. E actonan 
refleha for di e resultadonan 
di investigacion ta inacep- 
tabel. Partido MEP semper 
a indica cu esnan cu comete 
un iregularidad, fraude of 
corupcion mester para pa nan 
actonan y carga nan respon- 
sabilidad. Ta keda na cada un 
di nos pa mantene un compas 
moral como guia den nos ac- 
cionnan. 


Loke a keda subraya ta e 
hecho cu Minister President 
mes a inicia e investigacion, a 
atende e proceso completo cu 
tur clase di cautela y seriedad. 
El a percura pa un finalisa- 
cion corecto di e proceso y a 


bin informa Parlamento de- 
bidamente di esaki. Banda di 
esaki a keda enfatisa cu con- 
trario na oposicion, MEP no 
ta brasa corupcion. Nos mes- 
ter ta consciente cu kiebro di 
integridad ta pasa y lo sigui 
pasa. Ta con nos ta atende cu 
nan ta importante y ta dem- 
ostra responsabilidad. Of bo 
ta brasa kiebro di integridad 
of bo ta conden’e. 


Pa finalisa mi mester remarca 
cu e reunion aki tabata uno 
hopi importante y un topico 
di interes masha grandi pa 
oposicion. Lastimamente ta 
3 miembro di Fraccion di 
AVP so tabata presente, 1 di 
MAS y e lider di Fraccion di 
Accion21. Nan ta pidi pa in- 
formacion y ora esaki ta keda 
duna oposicion no por ta den 
su totalidad presente. 

Lider di Partido Curpa, Eric Ras 


Decision Final 


E ser humano a wordo 
crea pa tin su propio bo- 
luntad y p’esey lo e por 
scoge entre bon y e malo. 
Si e scoge e malo lo e co- 
secha e malo y si e scoge 
pa bon lo e tin abundan- 
cia di e bon. Nos tur ta 
liber pa tuma nos deci- 
sion y scoge. Nos a lanta 
riba e isla aki caminda cu 
nos por a drumi bentana 
habri y lanta mainta baña 
cu awa di regenbak. Nos 
pueblo di Aruba ta con- 
sisti di hendenan humilde 
y semper unda cu bo yega 
bo ta bon bini. 


E Arubiano di antes tabata un 
hende hopi amabel y cariño 
y semper ta gusta comparti. 
Nos por corda cu diabierna 
santo tur lugar tabata cera 
y misanan rond di Aruba ta 
yen. Mesun cos e temporada 
di fin di aña caminda fami- 
anan ta bin hunto y ta celebra 
dianan di Pasco y fin di aña. 
E nucleo familiar semper a 
hunga un rol hopi impor- 
tante. Comparti den famia. 


Mas nos pueblo a aleha for di 
Dios mas pio nos situacion 
a empeora. Nos por mira cu 
crimen a lanta cabes y ta bin 
cu tur sorto argumento pa 
hustifica pakico nos situacion 


e isla aki cada dia ta bira pio. 
Por usa tur sorto di strate- 
gia pa asina di purba di trece 
cambionan pero si nos mira e 
realidad, cos ta bira pio. Den 
hopi aspecto nos como mayor 
ta faya paso en bes di obedece 
nos mayornan nos kier pa nos 
mayornan obedece nos den 
nos barbaridadnan. Nos no ta 
coregi nos yiunan y hopi bi- 
aha nos kier tapa pa nan. 


Nos a aleha for di Dios y a 
tene man cu scuridad. In- 
formacion cu nos tin ta cu 
tin casnan aki na Aruba tin 
altarnan di santeria. Hen- 
denan cu a drenta e casnan 
aki a informa cu nan ta sinti 
hopi miedo ora nan mira 
tipo di cosnan asina den cas. 
E ser humano semper ta den 
buskeda di algo pa yena e 


bashi cu nan tin nan curason. 
Locual cu bo hinca bo bida 
aden lo cobra bo den futuro. 
E palabra di Dios ta bisa cu e 
enemigo ta bin pa mata horta 
y destrui pero Hesus a bin pa 
duna bida na abundancia. E 
enemigo semper ta presenta 
bo algo bunita pa conkista bo 
y ora bo cay den su trampa bo 
destruccion ta na caminda. 
Esaki ta e lobo cu ta bisti na 
carne, tambe ta wordo yama 
angel di luz. Importante den 
nos bida ta cu nos por cum- 
insa malo pero ta keda na nos 
cu ora nos wowo cera nos ta 
caba bon. Esaki tambe ta bo 
boluntad. 


Nos por mira El Salvador un 
pais cu pa hopi aña tabata den 
e topnan di tur sorto di cri- 
men y morto. Un pais cu 
bo no por cana den marduga 
paso mainta nan lo haya bo 
morto. E pueblo Salvador- 
eño a scoge pa un president 
cu un fe Cristian y awe ta 
un di e paisnan mas safe den 
Centro America. Un pais cu 
a cansa di biba den violencia 
y asesinato. Mara Salvatru- 
cha tabata controla tur cos na 
El Salvador. Dia 27 di maart 
2022 tabata tin caso caminda 
62 persona a wordo mata pa 
e pandilla aki. Esaki a pone 
cu e president di El Salvador 


Nayib Bukele a declara un 
estado di emergencia na El 
Salvador. For di e tempo ey 
a cuminsa cu un accion cu 
man nan duro contra di Mara 
Salvatrucha y awe tin 60 mil 
di miembro di e gangnan 
aki deteni. E resultado di e 
accion aki ta cu awe e habi- 
tantenan por biba na paz y El 
Salvador su economia a cum- 
insa crece. Nacionnan Uni a 
critica e presidente Bukele pa 
derechonan humano pero el a 
pone Nacionnan Uni na nan 
lugar. Nacion nan Uni no a 
haci nada pa paisnan manera 
Venezuela, Cuba, China y 
Nicaragua caminda hende- 
nan ta wordo tortura y mata. 
Awe e president di El Salva- 
dor tin respaldo di su pueblo 
y mas cu 94% di e pueblo di 
El Salvador ta desea di bolbe 
eligie como president pa e 
cambio el a trece na El Salva- 
dor. E medionan cumpra mes 
ta admiti cu su acogida ta di 
88%. Un president Cristian 
cu ta honra Dios. Un pais cu 
ta honra Dios ta wordo lanta 
pero un pais cu ta deshonra 
Dios lo no tin progreso sino 
lo tin miseria y aumento di 
crimen. No tin respeta pa 
opinion di otro y ta crea cu- 
alkier motibo pa destruccion. 


Pueblo di Aruba nos ta den 


e ultimo dianan di aña 2022. 
Esaki ta un bon momento pa 
nos pueblo refleha y tuma 
un decision pa locual ta trata 
nos futuro y nos bienestar di 
nos isla. Nos ta den dianan di 
fiesta cu nos ta recorda nace- 
mento di Hesus. Si mayoria 
ta prefera di bay contra ley- 
nan di Dios anto no tin mo- 
tibo pa celebracion di Pasco y 
nos mester lubida di biba na 
paz. Hesus ta e Rey di Paz. 
Tevreden, Berlis y Guedez sa 
caba cu partido MEP ta pro 
e matrimonio di mesun sexo 
y e ley aki lo wordo aproba 
den Parlamento. Ta keda na e 
parlamentarionan aki pa tin e 
curashi pa dicidi y esaki ta e 
tempo y pone un punto final 
y no keda bira rond. 
Hombre cobarde no va a la 
guerra. Laga e decision ta 
den man di pueblo. Pueblo 
di Aruba esaki ta nos ultimo 
mensahe pa aña 2022 y nos 
di partido Curpa kier gradici 
nos comunidad di Aruba pa e 
mensahenan di apoyo y tam- 
be nos kier desea henter nos 
pueblo di Aruba un Bon Pas- 
co y un Prospero Aña 2023. 
Cu e paz, amor di Hesucristo 
por reina den cada hogar aki 
Aruba y cu nos bon Dios es- 
tablece su reino y boluntad 
den nos bida. 


Parlamentario Alvin Molina (MEP): 
Agricultor ta duna back na comunidad 


Durante aña mi a reuni cu 
varios agricultor cu tin e 
deseo pa aporta na un pi- 
lar nobo pa nos economia. 
Di mes, e agricultornan 
tin un meta comercial pa 
cu nan proyecto, pero loke 
a resalta cerca cada un cu 
mi a cera conoci ta e deseo 
pa Aruba mes por provee 
mas tanto posibel su me- 
sun berdura y fruta pa asi- 
na: 1) Logra un miho cali- 
dad, 2) Pa un miho prijs y 
3) E siguransa cu tin sufi- 
ciente berdura y fruta pa 
nos ciudadanonan. 


Un ehempel bunita di esaki 
ta STR Farm na Alto Vista. 
Banda di e tres puntonan 
menciona, nan a construi un 
edificio na e farm cu ta desti- 
na pa ta un scol pa educa spe- 


cialmente mucha y hobennan 
riba e tereno di agricultura. 
Propietario di STR Farm ta 
haci esaki completamente 
gratis ‘free of charge’ pa e 
alumnonan pa motiva nan pa 
construi den e industria aki. 
Recientemente, STR Farm a 
haci un bunita gesto na SABA 
y na Imeldahof door di regala 
un cantidad di concomber co- 
secha aki na Aruba mes. Cli- 
entenan di SABA y Imelda- 
hof no sa haya concomber pa 
come pasobra e ta un berdura 
relativamente costoso. Tanto 
SABA y Imeldahof a keda 
hopi contento cu e gesto. 
STR Farm lo sondea e posi- 
bilidad pa sigui provee e ber- 
dura aki pa e clientenan gosa 
di dje. Ta conoci cu tin mas 
agricultor cu sa duna back na 
comunidad. 


Pa agricultornan por eleva 
e servicio cu nan ta duna na 
pueblo di Aruba, agricultor- 
nan tambe mester ricibi un 
cierto nivel di servicio. Di 
parti di Gobierno, Santa Rosa 
tin un tarea hopi importante 


den esaki. Santa Rosa mester 
bira e autoridad central pa cu 
desaroyo di Sector Primario. 
E “network” di Santa Rosa 
mester ta asina solido cu tur 
e stakeholders, e.o. United 
Farmers 
Aruba, 
Douane, 


WEB, comercio, DIMAS y 
DIP sa precies na ki manera 
nan por contribui pa asina el- 
eva nos Sector Primario y ta 
motiva pa hacie. Mi lo sigui 
enfoca riba esaki pa hunto 
nos logr’e. 

Dialuna 19 December 2022 sorteo/servicio 


Resultado Sorteo 
december 17 y 18, 2022 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 


Letter 


0 
0 
0 


0 


0 
0 
0 


0 
0 
0 
0 
0 



3 



x match 4 
54.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


425.000,- 


x match 4 


9086 


Sorteo # 3773 


Sorteo # 647 


x afl. 500,00 


x afl.15,00 
x afl 50.00 


Piscis 


X5 


020 


x Jackpot 


Sorteo # 3773 
Sorteo # 


Sorteo # 1829 


6043 


4876 


Sorteo # 3773 


7449 


x Jackpot 


x match 4 
x afl. 12,00 


www.lottoaruba.com 


resultado : Sorteo 17 Dec 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


8538 
210.000,- 


x Jackpot 
x match 4+ 


Proximo Jackpot 


X2 


6007 


Afl. 575.000,- 



10 
Letter 
G 


0 
0 
3 


81 


0 
5 


163 


0 
0 
0 
0 
0 



3 



x match 4 
55.000,- 


Proximo Jackpot 


Sorteo # 


Sorteo # 5979 


Sorteo # 


x afl 8,00 


Mega Ball 


Proximo Jackpot 


425.000,- 


x match 4 


7892 


Sorteo # 5624 


Sorteo # 554 


x afl. 500,00 


x afl.15,00 
x afl 50.00 


Piscis 


FP 


860 


x Jackpot 


Sorteo # 7821 
Sorteo # 2346 


Sorteo # 1570 


7650 


4281 


Sorteo # 6865 


6644 


x Jackpot 


x match 4 
x afl. 12,00 


www.lottoaruba.com 


resultado : Sorteo 17 Dec 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7260 
220.000,- 


x Jackpot 
x match 4+ 


Proximo Jackpot 


FP 
03-08-12-20-30 


03-07-16-32-34 


8944 


Afl. 575.000,- 



Letter 


0 
0 
0 


0 


0 
9 


91 


0 
0 
0 
0 
0 



3 



FP 
04-06-12-17-26 


7541 


www.lottoaruba.com 


resultado : Sorteo 18 Dec 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5199 
220.000,- 


x Jackpot 
x match 4+ 


Proximo Jackpot 


X2 


252 


x Jackpot 


Sorteo # 3774 
Sorteo # 


Sorteo # 1830 


1212 


1777 


Sorteo # 3774 


4131 


x Jackpot 


x match 4 
x afl. 12,00 


8018 


Sorteo # 3774 


Sorteo # 648 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball 


Proximo Jackpot 


425.000,- 


x match 4 


x match 4 
150.000,- 


Proximo Jackpot 


Sorteo # 


Sorteo # 5980 


Afl. 575.000,- 


diario 
Korsou 
super4 
flamingo 


7471 
3701 
2423 
4862 
2633 
2437 
super5 
6388 
0385 
4458 
- 
9491 


diario 
Korsou 
super4 
flamingo 


1912 
0351 
4964 
5594 
1487 
8928 
super5 
0106 
1671 
4691 
09905 
2198 


diadomingo 


DIMP: Por cuminsa entrega “Verzoek vermindering loon” di aña 2023 
Un empleado por ricibi mas placa den su man cada bes cu e cobra su salario 


Departamento di Impues- 
to (DIMP) ta participa 
cu por cuminsa entrega 
e peticion “Verzoek ver- 
mindering loon” di aña 
2023. Un empleado por 
haci e peticion aki pa por 
paga menos loonbelasting 
via su salario. 


Salario anual di e emplea- 
do 
Na comienso di aña of ora un 
empleado drenta den servi- 
cio, su doño di trabou tin cu 
calcula e salario anual (zuiver 
voljaarsloon) di e empleado. 
A base di salario anual ey, e ta 
calcula cuanto loonbelasting 
e empleado mester paga den 
un aña. Den e calculacion, e 
doño di trabou no ta obliga 
pa tene cuenta cu e gastonan 
personal di e empleado. 


Reduccion di e salario an- 
ual 
E empleado por pidi pa re- 
duci su salario anual. Con- 
secuentemente e empleado 
lo bay paga menos impuesto 
(“loonbelasting”) riba su sal- 


ario cu su doño di trabou a 
calcula p’e. E empleado por 
haci un peticion ora e y/of su 
casa tin gasto di interes di por 
ehempel un fianza personal 
y/of hipoteca. 
E peticion yama “Verzoek 
vermindering loon” y mes- 
ter entrega esaki den forma 
digital na Departamento di 
Impuesto, hunto cu e com- 
probantenan manera carta di 
interes di banco. 


Inspector di impuesto lo con- 
trola e documentonan y tuma 
un decision pa medio di un 
“beschikking”. E empleado 
na su turno lo duna su doño 
di trabou e decision aki pa 
por ehecuta esaki. 


Reduccion di salario anual 
NO ta nifica cu e empleado 
ta bay ricibi menos salario. 
E ta nifica cu e empleado lo 
bay paga menos loonbelast- 


ing durante aña 2023 y asina 
ricibi un suma poco mas hal- 
to den su man cada bes cu e 
cobra su salario. 


Con por entrega e peti- 
cion? 
Mester entrega e peticion 
den forma digital via www. 
impuesto.aw. Riba e pagina 
principal, ta click riba “Digi- 
tale formulieren” y despues 
scoge “Vermindering loon” y 


sigui e instruccionnan. Mes- 
ter remarca cu no ta posibel 
pa entrega e peticion den 
forma di hardcopy. 


Pa informacion mas detaya, 
por consulta e website di 
Departamento di Impuesto 
Vermindering loon | Depar- 
tamento di Impuesto 


Informacion 
pa studiante 
cu ta bay biba 
na Hulanda 


Studiantenan cu ta bay- 
endo Hulanda pa sigui 
nan estudio pa e aña esco- 
lar 2023-2024 por atende 
e sesion pa combersa to- 
cante studia na Hulanda y 
tur locual mester cuminsa 
hasi pa prepara pa tuma e 
paso aki. 


Stiching Kompas for Stu- 
dents ta presenta ‘Hulanda 
101’, un sesion cu ta tuma 
lugar dia 19 December na 
biblioteca na Playa. ‘Hulanda 
101’ ta un sesion informativo 
y interactivo pa cuminsa pre- 
para studiante cu ta bay stu- 
dia na Hulanda. E sesion aki 
ta tuma lugar di 5pm pa 7pm, 
ta completamente gratis. 
Pa prome biaha en persona 
na Aruba, ‘Hulanda 101’ ta 
cubri e topiconan mas im- 
portante pa e periodo di pre- 
paracion manera vivienda, 
escohencia di estudio, seguro 
medico, prestamo y 3 tip es- 
encial pa sobrevivi como stu- 
diante na Hulanda. 
‘Stichting Kompas for Stu- 
dents’ ta un fundacion Hu- 
landes crea dor di studiante 
Arubiano. Nan meta ta pa 
guia y sostene studiante den 
nan preparacion pa studia afo 
y durante nan prome aña na 
Hulanda. Durante e trayec- 
toria aki nan ta brinda dife- 
rente tayer y actividad riba 
topico manera salud mental, 
finanzas, nutricion y hopi 
mas. 


SERVICIO A21 


Dialuna 19 December 2022 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Santa Cruz 
Tel. 585 8028 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586- 
4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


TA BENDE 


christmas Ornament Sale 
Seroe Pita 34 c 
bring your own supermarket 
bag fill for 5 afl every saturday 
12-4 until gone 
_________________________ 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 


combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 
________________________ 
SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TABENDE 
Stndmixer pa bolo Fl.45 


candelabro di tres bela Fl. 25 
6 sombre Fl.5 cada un 
Tel.593 8120 / 582 3023 


__________________________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 


construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
caha di Orgel. 
Tin 3 cylinder nObO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


obituario 
a22 


Dialuna 19 December 2022 


Bolbe na bo sosiego, o mi 
alma, pasobra Señor tawata 
masha bon mes pa bo. 
Psalmo 116 versiculo 7. 


Cu dolor na nos 
curason nos, ta anuncia 
fayecimento di nos ser 
stima: 



Gracy Edith Beaujon-Gomes 
*21-03-1939 - †15-12-2022 


Na nomber de su: 


Yiunan: 
Pierre J. Beaujon y Adri Beaujon-Spruit 
y yiu Jack 


Randall R. Beaujon y Monica Beaujon-Romanauski 
y yiunan Natasha, Anna y Greg 


Jacqueline M. Beaujon 
y yiunan 
Leila de Haan-Kristalijn y Pieter Kristalijn 
y yiu Rachelle 


Shannon van Ast-Castillo y Gero Castillo 
y yiu Duncan 


PJ. van Ast y Ashley van Ast-Tijink 
y yiu Pip 


Oportunidad di condolencia lo ta Diamars 20 di 
December 2022 di 7:00 pm pa 9:00 pm 
Ta Invita pa asisti na e acto di entiero cu lo tuma lugar 
diaranson 21 di december 2022 na Aurora Funeral Home 
di 2:00 pa 4:00 di atardi, despues lo sali bai pa santana 
Masonico na playa. 


Si den nos tristesa nos por a lubida di menciona un of mas 
familiar of ser keri, nos ta pidi nos mas sincero disculpa. 


Acerca Dios cu cantica di 
alegria: 
Canta contento pa Señor, 
henter mundo; sirbi 
Señor cu alegria, acerc’E 
cu canticanan di fiesta. 
Reconoce cu Señor ta Dios, 
t’E a crea nos y nos ta di djE; 
nos ta su pueblo, carnenan, 
cu e ta cuida. 
Salmo 100 


Cu dolor na nos curason, pero agradecido pa 
tur locual ela significa pa nos tur, nos ta anuncia 
fayecimento di: 


Ignocencia Maria Krosendijk 
Mihor conoci como: “Tanchi Ija”, “Maria Chikito” 
*22 Juni 1953 - † 11 December 2022 


Na nomber di su: 
Mayornan: 
† Teofil Krosendijk y Polonia Krosendijk – Krozendijk 


Pareha: Rosendo Kock 


Yiu di su Pareha: Nariane Kock y yiu 


Rumannan: 
Dominico “Coco” y Maria Krosendijk – Kelly 
† Veronica “Ika” y Laureano Kock – Krosendijk 
Beatrix “Bea” y Ricardo Kwidama – Krosendijk 
Seferino “Adri” y Catharina Krosendijk - Kelly 
† Maria Mercedes “Mechi” y Francisco “Chico” 
Hernandez – Krosendijk 


Mescos cu ruman: Apolonia “Chichi” Croes, Tecla Croes 
y Regina “Texiana” Willems 
Yiunan di Criansa: Johnny Arrindell, Sylvia Ruiz, Ashna 
Vos, Jason Vos, Jean-Marie Vos y Lydienne Tjuk-Tjauw- 
Tjin 


Ihanan: Silvia Ruiz, Anthony Kwidama y Marcy Scholten 


Subrinonan: Sylvia y Guillermo Ruiz – Krosendijk 
Jahaira y Gregory Maduro – Krosendijk 
Eric Kwidama 
† Anoushka Hernandez 
Bryan Krosendijk y Ghislaine Gomes 
Anthony Kwidama 
Jose Hernandez 
Leonardo y Jamira Kock – Jansen 
Teofilo y Crismeyri Krosendijk – Beato 
Andreina y Ryan Schwengle – Krosendijk 


Sobre subrinos y subrinas: Shykia, Desharina, Amadee, 
Ericielle, Joceanne, Ansheska, Sybren, Antonella, 
Suehaile, Ettienne, Natiushka, Valjienne, Jirvianna, Eidan, 
Eilin, Shanayla, Wendy, Vanessa, Ulrich, Larienne, Gerard 
y Eva-Marie. 


Tanta y omonan, Primo(a)nan, comper y comernan, 
demas famianan, amigo(a)nan, conocirnan, bisiñanan y 
ex-coleganan di Ling & Sons. 


Nos disculpa si den nos tristesa nos por a lubida di 
menciona un of otro famia. 


Prome y despues di despedida no ta ricibi bishita di 
condolencia na cas. 


Acto di condolencia lo tuma lugar: Dialuna 19 December 
2022. di 7or pa 9or di anochi na Royal Funeral Home. 


Ta invita pa asisti na acto di entiero cual lo tuma lugar 
Diamars 20 December 2022 na Misa Inmaculada 
Concepcion na Sta. Cruz. E restonan mortal di nos 
defunto stima lo ta reposa for di 2or te 4or na Misa y 
despues nos lo ta saliendo pa Santana na Catolico na Sta. 
Cruz. 


Enbes di flor of krans lo tin un donation Box di Edmund 
Harms Foundatio 


Jehová es mi pastor; nada 
me faltará. En lugares de 
delicados pastos me hará 
descansar; Junto a aguas 
de reposo me pastoreará. 
Confortará mi alma; 
Me guiará por sendas de 
justicia por amor de su 
nombre. 
Salmo 23: 1-3 


Luz Marina Barreto y Jose Juaquin Arteaga 
anuncian el fayecimiento inesperado de nuestra 
hija: 


Elida Maria Arteaga Barreto 
*30-10-1994 - †29-11-2022 


A nombre de su: 
Abuela: Sra. Vda. Maria Alicia Arias 


Tias: 
Alicia 
Yamile 
Areceli 
Cecilia 


Tios: 
Alfonso 
Orlando 
Gustavo 


Primo(a)s: 
Jose David, Katerine, Jorge, Andres, Victor, 
Orlando, Elkin, Luis Alfonso, Estefania, Jhon 
Jander, Iker 
Amigos sercanos de sus padres y familia, 
colegas y compañeros de Digicel y Universidad 
En honor a su memoria pedimos que vengan 
vestidos en colores alegres. 


Invitamos amigos y conocidos que tuvieron 
la dicha de conocerla y compartir con ella a 
su condolencia y despedida que sera el Lunes 
19 de diciembre 2022 de 7 a 9 de la noche 
en Aurora Funeral Home y siguiendo a su 
cremacion que sera en seno familiar. 


Habra una caja de donaciones para una buena 
causa 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso 
Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta 
participa fayecimento di nos ser stima: 
Sra. vda. Mercelina Farro-de Cuba 
Mihor conoci como “Madu of Lina” 
*18-10-1932 - †15-12-2022 


Acto di entiero lo wordo anuncia despues 


obituario a23 


Dialuna 19 December 2022 


“Bou di alanan di Dios mi ta sigur” 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu dolor na nos curason, nos ta participa 
fayecimento di nos ser stima: 


Mariano H. Thodé 
Mihor conoci como “Maiky” 
*30-01-1954 - †15-12-2022 


Na nomber di su mayornan: 
† Pedro Ricardo Thodé 
† Alicida Thodé-Wester 


Rumannan: 
†Erna y †Juan Ras y yuinan 
† Johana Gregoria Maduro Thodé y yuinan 
Nadi Thodé y † Agnes Thodé y yuinan 
Milo y Rina Thodé na Hulanda 
Wim Thodé y yuinan y Vilma Kelly 
Robby y †Dora Thodé y yuinan 
Carlos y Sita Thodé y yuinan 
Mary y Leo Solognier y yuinan 
Jeta y Roy Hart y yuinan na Hulanda 
Hori y †Mirna Thodé y yuinan 
Lourdes Thodé y yuinan y Juchi van 
Doornspeek 
† Prociano Thodé 
Mayra y Leo van der Biezen y yuinan 
† Jaqueline Thodé 


Tur subrino y subrinanan ,su bisinjanan y 
demas conocirnan 


Famianan: Thode, Wester, Angela, Christiaans, 
Ras, Croes, Jurgens, Kelly, Maduro, Rasmijn, 
Geerman, Solognier, Hart, Van Doornspeek, 
v/d Biezen, Thielman,de Cuba, Winklaar, 
Wernet, Kooiman, Willems, Alberts, Dabian, 
Pablo, Henricus, Tromp, Werleman, Kock, 
Haseth, Dirksz 


Curacao: Romero, Mujica, Suisse, Valentijn, 
Lan 
Bonaire: Martinus 
Merca: Thomas 


Demas famia ta invita tur amigo y bisinja y 
conocirnan pa asisti na acto di condolencia 
y entiero cual lo tuma lugar diamars 20 di 
December 2022. E restonan mortal di “Maiky” 
lo ta reposa for di 2:00 pa 4:00 na Aurora 
Funeral Home. Despues lo sali pa Santana 
Catolico na Sta Cruz. 


Nos ta lamenta cu no ta ricibi bishita di 
condolencia despues di entiero na cas. 


Nos ta pidi nos disculpa cu den nos tristesa nos 
por a lubida un of otro famia of conocirnan. 


Bin serka mi tur cu ta cansa y carga y lo 
mi duna boso sosiego eterno. 
Mateo 11:28 


Cu dolor na nos curason pero conforme 
cu Dios su boluntad nos ta anuncia 
fayecimento di nos ser keri; 


Sr. Humphrey Marco Sophia 
Mihor conoci como ‘Geng’ 
*25 april 1949 - †16 December 2022 


“Señor ta mi wardador, mi’n tin 
falta di nada. 
Den cunucu di yerba berde e ta 
ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason nos, 
ta participa fayecimento di nos 
ser stima: 



Simon Philemon 
Brete 
Cariñosamente yama “Papa” 
*25-06-1942 - †12-12-2022 


Famia ta participa cu dia 16 
december 2022 nos a tuma 
despedida di nos ser stima y 
despues ela wordo hiba na su 
ultimo lugar di sosiego. 


Na nomber di su rumannan: 
Filomena Sophia y yiunan 
Lupita y Rafael del Rosario- 
Sophia y yiunan 
Franklin (Mecha) y Ilva Sophia 
y yiunan 
†Ildo Sophia y yiunan 
Jose Isidro y Keila Sophia y 
yiunan 
Subrino y subrinanan; 
Maira Sophia y yiunan 
Elvis del Rosario y yiunan 
Jacqueline del Rosario y Maria 
de Cuba 
Iraima van Arneman Sophia y 
Gregory van Arneman 
Ivy Sophia y yiunan na Hulanda 
Jersey y Mijoli Sophia y yiu 
Luis Sophia y Mila Sophia y 
yiunan 
Gabriela Erasmus y famia 
Aljereau Sophia y yiunan 
Darryl y Jamilette Sophia y 
yiunan 
Pahola Sophia y Didel y yiu 
Fercand Sophia 
Jose Daniel Sophia 
Primonan na Hulanda: 
Efrain Sophia y famia 
Marlon Sophia y famia 
Amigonan di Rancho 


Demas faminan na Aruba, 
Hulanda y Curacao. 


Danki na cas di Machi na Sra. 
Cristina y trahadornan pa e 
cuido durante su añanan na cas 
di Machi. 


Demas famianan: Sophia, del 
Rosario, de Palm, Luciana, 
Wernet, Croes, 
v/d Linde, Acosta, van Arneman, 
Ras, Luidens, Holsman, de 
Cuba, Dania, Tromp, Martis, 
Korsen, Martes, Abath, Wolter, 
Orman, Bryson, 


Kelly y Cristina. 


Ta invita pa un acto di despedida 
cual lo tuma lugar diamars 20 
di December di 9:00 - 11:00 di 
mainta na Aurora Funeral Home. 


Despues ta sigui pa acto di 
cremacion den seno familiar. 


Ta lamenta cu despues di 
cremacion, no ta ricibi bishita di 
condolencia na cas. 


